text: Politiet efterlyser flugtbilist
  20 september 2010 kl. 10.28
  Stak af efter at have påkørt en cyklende pige.
   
  I morges lidt i syv blev en 16-årig påkørt på cykel af  bilist, der stak af.
  Pigen cyklede ad Lifstrup Hovedvej mod Varde.
  Hun blev - ud for nr. 37 -  påkørt bagfra af bilisten og endte i grøften. 
  Bilisten flygtede fra stedet i retning mod Varde.
  Bilisten, der formentlig kørte i en Iveco varebil, mistede højre sidespejl under påkørslen. 
  Sydvestjysk Sygehus har oplyst, at pigen har skader på ryggen og den ene arm.
  Syd- og Sønderjyllands Politi søger vidner til færdselsuheldet og oplysninger om varebilen. 
  Politiet vil gerne i kontakt med personer eller bilværksteder, der kan fortælle noget.
  Politiet har tlf. 114.
  